Συντεταγμένες: 3°S 36°E﻿ / ﻿3°S 36°E﻿ / -3; 36

| Περιφέρεια Αρούσα *(Arusha Region)* |
| --- |
| Τοπική ονομασία | *Mkoa wa Arusha* |
| Χάρτης της Τανζανίας (σε ανοικτό μπεζ) όπου φαίνεται η Περιφέρεια Αρούσα (σε μπορντό). |
| Χάρτης της Περιφέρειας Αρούσα όπου φαίνονται οι Περιοχές (ή Επαρχίες) της. Οι ασφαλτοστρωμένοι δρόμοι έχουν πράσινη διαγράμμιση. |
| Χώρα | Τανζανία ! Τανζανία |
| Ζώνη | Βόρεια |
| Πρωτεύουσα | Αρούσα *(Arusha)* |
| Περιοχές ή Επαρχίες | βλέπε σχετικό πίνακα *see relevant chart* |
| Περιφερειακός Επίτροπος | *Magesa Stanslaus Mulongo* |
| Συνολική επιφάνεια | 37.576 km² 14.508 mi² |
| εκ των οποίων: |
| Εδαφική έκταση: | 33.809 km²  13.054 mi² |
| Υδάτινη έκταση: | 707 km²  273 mi² |
| Πληθυσμός |  1.694.310 (2012) |
| Πυκνότητα Πληθυσμού |  45,1 / km² (2012) 120 / mi² (2012) |
| Ζώνη Ώρας Ανατολικής Αφρικής | +3 |
| Ταχυδρ. Κώδικας | 23xxx |
| Κωδικός κλήσης | 027 |
| Διαδικτυακή Διεύθυνση Περιφέρειας | arusha.go.tz |
|

Η **Περιφέρεια Αρούσα** (αγγλικά: *Arusha Region*, σουαχίλι: *Mkoa wa Arusha*) είναι μια από τις 30 διοικητικές περιφέρειες της Τανζανίας. Πρωτεύουσα και μεγαλύτερη πόλη, είναι η πόλη της Αρούσα. Η περιφέρεια, προς τα βόρεια συνορεύει με τις Κομητείες *Kajiado County* και *Narok County* στην Κένυα, ανατολικά με την Περιφέρεια Κιλιμαντζάρο *(Kilimanjaro Region)*, στα νότια με τις Περιφέρειες Μανυάρα *(Manyara Region)* και Σινγκίντα *(Singida Region)* και δυτικά με τις Περιφέρειες Μάρα *(Mara Region)* και Σιμίγιου *(Simiyu Region)*.

Μεγάλες πόλεις περιλαμβάνει προς τα βόρεια τις Μοντούλι *(Monduli)*, Ναμάνγκα *(Namanga)*, Λονγκίντο *(Longido)* και Λολιόντο *(Loliondo)*, προς τα δυτικά τις Μτο ουά Μπου *(Mto wa Mbu)* και Καράτου *(Karatu)* και προς τα ανατολικά την Ούσα Ρίβερ *(Usa River)*. Η περιοχή είναι συγκρίσιμη σε μέγεθος με την σε συνδυασμό χερσαίων και υδάτινων περιοχών πολιτεία Μέριλαντ των ΗΠΑ.

Η Περιφέρεια Αρούσα *(Arusha Region)*, είναι ένας παγκόσμιος τουριστικός προορισμός και αποτελεί το κέντρο του σιρκουί των σαφάρι στη βόρεια Τανζανία. Τα εθνικά πάρκα και τα προστατευόμενα σε αυτήν την περιφέρεια περιλαμβάνουν:  

* την Προστατευόμενη Περιοχή Νγκορονγκόρο *(Ngorongoro Conservation Area)*
* το Εθνικό Πάρκο Αρούσα *(Arusha National Park)*
* την Ελεγχόμενη Περιοχή Κυνηγίου Λολιόντο *(Loliondo Game Controlled Area)* και
* τμήμα του Εθνικού Πάρκου Λίμνης Μανυάρα *(Lake Manyara National Park)*

Τα ευρήματα των 600-ετών λίθινων δομών που βρέθηκαν στην *Engaruka*, ακριβώς έξω από το χωματόδρομο ανάμεσα στη Μτο ουά Μπου *(Mto wa Mbu)* και τη Λίμνη Νάτρον *(Lake Natron)*. Με Δείκτη Ανθρώπινης Ανάπτυξης *(Human Development Index (HDI))* το 0,721, η Αρούσα *(Arusha)* είναι μία από τις πιο αναπτυγμένες περιφέρειες της Τανζανίας.

Ιστορία
-------

Μεγάλο τμήμα από την παρούσα περιφέρεια της Αρούσα, χρησιμοποιείτο ως γη των Μαασάι. Οι Μαασάι παραμένουν η κυρίαρχη κοινότητα στην περιφέρεια. Η επιρροή τους, αντικατοπτρίζεται στις παρούσες ονομασίες των πόλεων, στον πολιτισμό της περιφέρειας, στην κουζίνα και στα γεωγραφικά χαρακτηριστικά.

Η διοικητική περιφέρεια της Αρούσα υπήρχε το 1922, ενώ η ηπειρωτική Τανζανία ήταν μια Βρετανική εντολή, υπό την Κοινωνία των Εθνών και γνωστή ως Τανγκανίκα. Το 1948, η περιφέρεια ήταν στη Βόρεια Επαρχία, η οποία σήμερα περιλαμβάνει τις περιφέρειες της Μανυάρα *(Manyara Region)* και Κιλιμαντζάρο *(Kilimanjaro Region)*. Το 1966, υπό τη νέα ανεξάρτητη κυβέρνηση της Τανζανίας, δόθηκε στην Αρούσα *(Arusha)* το δικό της περιφερειακό καθεστώς.

Το 2002, η Περιφέρεια Αρούσα *(Arusha Region)* χωρίστηκε και έτσι δημιουργήθηκε η Περιφέρεια Μανυάρα *(Manyara Region)*. Τμήματα των περιοχών του Κιτέτο *(Kiteto)*, Μπαμπάτι *(Babati)*, Μπούλου *(Mbulu)*, Χάνανγκ *(Hanang)* και ένα μικρό τμήμα της Περιοχής Μοντούλι *(Monduli)*, ενσωματώθηκαν στην Περιφέρεια Μανυάρα *(Manyara Region)*. 

Από το 1966 έως το 2002, η Αρούσα ήταν η μεγαλύτερη περιφέρεια στην Τανζανία.

Γεωγραφία
---------

Το Όρος Μέρου *(Mount Meru)*.
Η Μεγάλη Ρηξιγενής Κοιλάδα *(Great Rift Valley)*, διαπερνά από το μέσον της περιφέρειας, με κατεύθυνση από το βορρά προς το νότο. Το όρος Ολντοΐνιο Λένγκαϊ *(Oldonyo Lengai)* (Βουνό του Θεού στην γλώσσα των Μαασάι), είναι ένα ενεργό ηφαίστειο στο βόρειο τμήμα της Προστατευόμενης Περιοχής Νγκορονγκόρο *(Ngorongoro Conservation Area)*. Τα υψόμετρα σε όλη την περιφέρεια ποικίλλουν ευρέως, αλλά πολλά κυμαίνονται από τα 900 έως τα 1.600 μέτρα (3.000 - 5.200 ft).

Το Όρος Μέρου *(Mount Meru)*, το δεύτερο υψηλότερο βουνό στην Τανζανία μετά από το Όρος Κιλιμαντζάρο, φθάνει τα 4.562,13 m (14.968 ft). Η Περιφέρεια Αρούσα *(Arusha Region)*, έχει το μεγαλύτερο αριθμό κρατήρων και ανενεργών ηφαιστείων στην Τανζανία. Άλλα γεωγραφικά χαρακτηριστικά περιλαμβάνουν τα Όρη Μοντούλι *(Monduli Mountains)*, το Όρος Λουλμαλάσιν *(Mount Loolmalasin)*, το Όρος Λονγκίντο *(Mount Longido)* και το Φαράγγι Ολντουβάι *(Olduvai Gorge)*.

Η πόλη της Αρούσα, η πρωτεύουσα της περιφέρειας, βρίσκεται στους νότιους πρόποδες του Όρους Μέρου. Η πλειοψηφία των κατοίκων της Αρούσα, ζουν στην πόλη και το νοτιοανατολικό τμήμα της Περιφέρειας Αρούσα.

Εθνικά πάρκα, μνημεία εθνικής σημασίας και άλλες τοποθεσίες
-----------------------------------------------------------

Η Λίμνη Ντουλούτη *(Lake Duluti)*.
* Εθνικό Πάρκο Αρούσα *(Arusha National Park)*
* Κρατήρας Εμπακάαϊ *(Empakaai Crater)*
* Ενγκαρούκα *(Engaruka)*
* Μεγάλη Ρηξιγενής Κοιλάδα *(Great Rift Valley)*
* Εθνικό Πάρκο Λίμνης Μανυάρα *(Lake Manyara National Park)* (τμήμα)
* Δασικό Καταφύγιο της Λίμνης Ντουλούτη (*Lake Duluti Forest Reserve*)
* Δασικό Καταφύγιο Όρους Λονγκίντο *(Mount Longido Forest Reserve)*
* Δασικό Καταφύγιο Όρους Μέρου *(Mount Meru Forest Reserve)*
* Προστατευόμενη Περιοχή Νγκορονγκόρο *(Ngorongoro Conservation Area)*
* Κρατήρας Νγκουρντότο *(Ngurdoto Crater)*
* Ολντοΐνιο Λένγκαϊ *(Oldonyo Lengai)*
* Φαράγγι Ολντουβάι *(Olduvai Gorge)*
* Μνημείο Ουχούρου (ανεξαρτησίας) *(Uhuru Monument)*
* Περιοχή Ελεγχόμενου Κυνηγίου Λολιόντο *(Loliondo Game Controlled Area)*

Δημογραφικά στοιχεία
--------------------

Κοτόπουλο ψητό *(kuku choma)*, τσιπς και μπανάνα ψητή *(ndizi choma)*.
Σύμφωνα με την Εθνική Απογραφή της Τανζανίας του 2012, ο πληθυσμός στην Περιφέρεια Αρούσα *(Arusha Region)* ήταν 1.694.310 άτομα.

Η περιφέρεια κατοικείται από ποικίλες εθνογλωσσικές ομάδες και κοινότητες. Μεταξύ αυτών είναι οι: Ιράκου *(Iraqw)*, Αρούσα *(Arusha)*, Μαασάι *(Maasai)*, Ουαμέρου *(Wameru)*, Σόντζο *(Sonjo)*, Τσάγκα *(Chagga)*, Πάρε *(Pare)* και Νγκούου *(Nguu)*.

Πολιτισμός και μαγειρική
------------------------

Το *Nyama Choma* (κυριολ. κρέας ψητό), το μπαρμπεκιού της βόρειας Τανζανίας, είναι ένα πολύ δημοφιλές πιάτο σε ορισμένες κοινότητες της Περιφέρειας Αρούσα *(Arusha Region)*, ιδιαιτέρως στους Μαασάι. Το *Nyama Choma*, κανονικά προσφέρεται με σάλτσα *pilipili* (κυριολ. πιπέρι) και κρύα τοπική μπύρα ή αναψυκτικό.

Διοίκηση
--------

### Περιοχές (ή Επαρχίες)

Η Περιφέρεια Αρούσα *(Arusha Region)*, διαιρείται διοικητικά σε επτά Περιοχές (ή Επαρχίες):

| Περιοχές (ή Επαρχίες) στην Περιφέρεια Αρούσα. |
| --- |
| Χάρτης | Περιοχή (ή Επαρχία) | Πληθυσμός (2012) | Πρωτεύουσα | Επιφάνεια (τ.χλμ.) |
| Χάρτης της Τανζανίας (σε ανοιχτό γκρι) και σε σκούρο πράσινο η Περιφέρεια Αρούσα. | Μέρου *(Meru District)* | 268.144 | Ούσα Ρίβερ *(Usa River)* | 1.266,21 |
| Αρούσα *(Arusha District)* | 416.442 | Αρούσα *(Arusha)* | 266,99 (περιλαμβάνει και την πόλη) |
| Αγροτική Περιοχή Αρούσα *(Arusha Rural District)* | 323.198 | Αρούσα *(Arusha)* | 1.238,75 |
| Καράτου *(Karatu District)* | 230.166 | Καράτου *(Karatu)* | 3.207,26 |
| Λονγκίντο *(Longido District)* | 123.153 | Λονγκίντο *(Longido)* | 7.885,01 |
| Μοντούλι *(Monduli District)* | 158.929 | Μοντούλι *(Monduli)* | 6.992,67 |
| Νγκορονγκόρο *(Ngorongoro District)* | 174.278 | Λολιόντο*(Loliondo)* | 15.499,03 |
| **Σύνολο:** | **1.694.310** | **Σύνολο:** | **34.576** |  |

Οι ασχολίες κλπ. των πρώτων ξένων - Ελλήνων αποίκων
---------------------------------------------------

Το ενδιαφέρον είναι ότι σε άλλα μέρη του κόσμου οι περισσότεροι Έλληνες στη διασπορά, δημιούργησαν την καριέρα τους στο εμπόριο και στις επιχειρήσεις εστίασης (ξενοδοχεία και εστιατόρια). Στην Τανγκανίκα όμως, η πλειοψηφία των Ελλήνων έγιναν κατασκευαστές σιδηροδρόμων και αργότερα διευθυντές φυτειών, ιδιοκτήτες φυτειών σε σχοινοκτήματα στην Τάνγκα (*Tanga*) και στο Μορογκόρο (*Morogoro*), ξεκίνησαν τις φυτείες του καφέ και τις μικτές φυτείες πέριξ του Μόσι (*Moshi*) και της Αρούσα (*Arusha*) ή την καλλιέργεια του καπνού στην Ιρίνγκα (*Iringa*). Αυτοί οι Έλληνες διεκδικούν τη δική τους θέση στην αποικιακή κοινωνία, εκμεταλλευόμενοι τη ρευστότητα και την ασάφεια των αποικιακών ιεραρχιών, οι οποίες διαδραματίζουν διαφορετικές αξιώσεις ότι είναι είτε Ευρωπαίοι, είτε Έλληνες είτε άνθρωποι που είναι ικανότεροι να κατανοήσουν και να συνεργαστούν με τους Αφρικανούς απ' ότι οι Γερμανοί, οι Άγγλοι και οι Ινδοί, λόγω της έλλειψης των φυλετικών διακρίσεων και της κατανόησής των στην εκτεταμένη οικογενειακή ζωή.

Η Περιφέρεια της Αρούσα έχει εδάφη πλούσια και παραγωγικά. Εκτός του καφέ, παράγει επίσης και σε μεγάλες ποσότητες: δημητριακά, (σιτάρι, αραβόσιτο, φασόλια, μπιζέλια) καθώς επίσης και ηλιοτρόπιο και λίγο πύρεθρο. Μέχρι το 1948, ήταν η πρώτη σε παραγωγή παπαΐνης περιοχή, σε ολόκληρη τη Χώρα, στη συνέχεια όμως, επειδή έπεσε η τιμή της, οι κτηματίες στράφηκαν προς άλλες καλλιέργειες και παρόλο που στη συνέχεια η τιμή της επανήλθε σε ικανοποιητικά επίπεδα, οι γεωργοί δίσταζαν, φοβούμενοι επανάληψη της πτώσης στη τιμή της. Θεωρείται δε και όχι αδίκως, ως η ωραιότερη πόλης της Χώρας. Η περιβάλλουσα την Αρούσα φύση, με τα πυκνόφυτα, αιωνόβια, αειθαλή της δέντρα, τα κεφεδοκτήματα, τις πολλές και πυκνές μπανανοφυτείες, το εντυπωσιακό Όρος Μέρου και τους ποιητικούς γηλόφους, δίνουν στην όλη περιοχή μια αίσθηση ρομαντική και συνάμα ποιητική.

Η περιοχή εκτός των Γερμανών και όταν αυτοί εκδιώχθηκαν το 1916 από τους Άγγλους, άρχισε να εποικίζεται σταδιακά από Ευρωπαίους όλων των εθνικοτήτων.:σελίδα 114

Σημαντικός άποικος ήταν ένας Αγγλοεβραίος ονόματι *Bloom*, του οποίου η φυτεία, αριθμούσε πάνω από 1.000.000 δέντρα καφέ, άλλος σημαντικότατος άποικος της περιοχής, ήταν ο Δρ. Τζων Τ.Ουίλλιαμσον (*Dr. John Thoburn Williamson*), ο "Βασιλεύς" των διαμαντιών *Williamson*.Στην περιοχή, εισέρρευσε πέραν των Ευρωπαίων και πλήθος Ινδών· και οι οποίοι ασχολήθηκαν κυρίως με το εμπόριο. 

Ο πρώτος Έλληνας που ξεκίνησε την καλλιέργεια του καφέ, ήταν κάποιος Μιχαήλ Μιχαλάκης (από την Κάτω Παναγιά, Μ. Ασίας), ο οποίος εγκαταστάθηκε στην περιοχή Ντουρούμα (*Duruma*) όπου έκτισε και την οικία του.

Παρακάτω, αναφέρονται ορισμένοι από τους Έλληνες οι οποίοι κατοικούσαν στην περιοχή κατά το 1950+:

* Γεώργιος Μηνιώτης (εκ Κάτω Παναγιάς),
* Γεώργιος Κόμπος (εκ Κάτω Παναγιάς),
* Δημήτριος Ι. Σαρίκας (εκ Κάτω Παναγιάς),
* Αλέξανδρος Δ. Σαρίκας (εκ Κάτω Παναγιάς),
* Νικόλαος Κ. Ζηκάκης (εκ Κάτω Παναγιάς),
* Ιωάννης Κουτουβίδης (εκ Κάτω Παναγιάς),
* Σταμάτιος Γ. Γιαννούλης (εκ Τσεσμέ, Μ. Ασίας),
* Ευγένιος Στυλιανού (από το χωριό Κτήμα, Πάφου, Κύπρου),
* Σωκράτης Ευσταθίου (από το χωριό Κτήμα, Πάφου)
* Λέανδρος Ευσταθίου (από το χωριό Κτήμα, Πάφου),
* Ζήνων Ευσταθίου (από το χωριό Κτήμα, Πάφου),
* Χρήστος Γαλανός (εκ Βλάστης Μακεδονίας),
* Αριστοτέλης Μάτσης (εκ Βασιλικού, Παγωνίου, Ηπείρου),
* Λεωνίδας Δούκας (εκ Μ. Ασίας),
* Λεωνίδας Πέτρου Χριστιανάκης (εκ Σμύρνης, Μ. Ασίας),
* Κυπριανός Σάββα Φιερρός (εκ Καραβά Κύπρου),
* Βλαδίμηρος Μιχαηλίδης (από το χωριό Καλέπεια, Πάφου, Κύπρου),
* Βάσος Καλογέρης (εκ Κλήρου, Κύπρου),
* Σωκράτης Ευσταθίου (εκ Κύπρου),
* Ιωάννης Αναστ. Ιωαννίδης (από το χωριό Ζωοπηγή, Λεμεσού Κύπρου),
* Κώστας Παναγ. Αποκίδης (από το χωριό Ζωοπηγή, Λεμεσού),
* Μιχαήλ Κυρ. Κωνσταντινίδης (από το χωριό Ζωοπηγή, Λεμεσού),
* Ανδρέας Γιαννάκη Χριστοφόρου (εκ Βαρωσίων, Κύπρου),
* Κώστας Ν. Καρατζάς (εκ Κυρήνειας, Κύπρου),
* Αντώνιος Κ. Παπαδόπουλος (από το χωριό Πέρα Πεδί, Κύπρου),
* Νικόλαος Χριστοφ. Μιχαηλίδης (από το χωριό Μελίνη, Λάρνακος, Κύπρου),
* Νικόλαος Εμμ. Μανθεάκης (εξ Ελιάς, Πεδιάδος, Κρήτης),
* Δημήτριος Εμμ. Μανθεάκης (εξ Αγίου Βασιλείου, Πεδιάδος, Κρήτης),
* Δημήτριος (Τάκης) Εμμ. Γιαννικάκης (εξ Ελιάς, Πεδιάδος, Κρήτης),
* Δημήτριος Εμμ. Μαρινάκης (εκ Σελίνου, Κρήτης),
* Γεώργιος Ανδρ. Ζαβάκος (από το χωριό Αιγαί (Βλοβοκά) Αχαΐας),
* Τάκης Κ. Τσίκνος (εξ Αιγίου),
* Κωνσταντίνος Λ. Μιχαλόπουλος (εκ Πύργου, Ηλείας),
* Λάζαρος Χόρν (εξ Αθηνών),
* Δημήτριος Τζαμτζής (εκ Πλάκας, Αθηνών),
* Ιωάννης Χατζηστυλιάνης (εκ Μυτιλήνης),
* Στράτης Μαλαματίνας (εκ Τενέδου),
* Χρήστος Στυλ. Ευδαίμων (εκ Τενέδου),
* Νάσος Περρής,
* Μιχαήλ Πλατανιώτης κ.ά.

Μεταφορές
---------

### Δρόμοι

Το μνημείο *Uhuru* (Ανεξαρτησίας) στην Αρούσα.
Η οδός Α-23 Αρούσα-Χίμο, διασχίζει με κατεύθυνση ανατολικά-δυτικά και εισέρχεται στην περιοχή πλησίον του Διεθνούς Αεροδρομίου Κιλιμαντζάρο *(Kilimanjaro International Airport)*. Συνδέει την Αρούσα με το Μόσι και εν συνεχεία με το Χίμο στα σύνορα της Κένυα. Αυτή η οδός, τελειώνει στη διασταύρωσή της με την οδό Α-104 στο κέντρο της Αρούσα.

Η οδός Α-104, κατευθύνεται βορείως, δυτικά του Όρους Μέρου *(Mount Meru)*, από την Αρούσα προς το Λονγκίντο *(Longido)* και τη Ναμάνγκα *(Namanga)* στα σύνορα της Κένυα πριν συνεχίσει προς Ναϊρόμπι *(Nairobi)*. Η οδός Α-104, επίσης κατευθύνεται προς τα δυτικά πέρα από το Μοντούλι *(Monduli)* στη διασταύρωσή της στο Μακουγιούνι *(Makuyuni)* με την οδό Β-144 η οποία οδηγεί προς το *Mto wa Mbu* και την Προστατευόμενη Περιοχή Νγκορονγκόρο *(Ngorongoro Conservation Area)*. Κατόπιν, η οδός Α-104 στρίβει νοτίως προς τα ανατολικά της Λίμνης Μανυάρα *(Lake Manyara)* και συνεχίζει προς το Μπαμπάτι *(Babati)* και τη Ντοντόμα *(Dodoma)*.

Τα περισσότερα χερσαία ταξίδια γίνονται με το λεωφορείο από την πόλη της Αρούσα. Εντός της πόλης και μεταξύ μικρότερων πόλεων, χρησιμοποιούνται και λειτουργούν ιδιόκτητα *dala-dalas (mini-bus)*.

### Πλωτές μεταφορές

Η περιοχή είναι περίκλειστη από την ξηρά και δεν υπάρχουν πλωτοί ποταμοί. Οι μεγαλύτερες λίμνες της Ρηξιγενής Κοιλάδας *(Rift Valley)*, δεν χρησιμοποιούνται για μεταφορές. Στην περιφέρεια υπάρχουν οι Λίμνες: Εϋάσι *(Eyasi)*, Νάτρον *(Natron)*, Ντουλούτι *(Duluti)*, Εμπακάαϊ *(Empakaai)* και Μομέλλα *(Momella)*.

### Αεροδρόμια

Αεροδρόμιο Αρούσα (~ 2012).
Στην Περιφέρεια Αρούσα υπάρχει το Διεθνές Αεροδρόμιο Κιλιμάντζαρο *(Kilimanjaro International Airport)*, το οποίο εξυπηρετεί τις πόλεις Μόσι *(Moshi)* και Αρούσα *(Arusha)*. Εξυπηρετείται από τους παρακάτω διεθνείς μεταφορείς: *Airkenya Express, Air Uganda, Condor, Edelweiss Air, Ethiopian Airlines, Kenya Airways, KLM, Precision Air, Qatar Airways, RwandAir, Safarilink Aviation* και *Turkish Airlines*. Επίσης, το Αεροδρόμιο Αρούσα (Αεροδρόμιο Κισόνγκο - *(Kisongo Airport)*), το οποίο εξυπηρετεί μικρά, μεσαία και ιδιωτικά αεροπλάνα τα περισσότερα προς ελκυστικές περιοχές όπως το Εθνικό Πάρκο Σερενγκέτι *(Serengeti National Park)*, Σερονέρα *(Seronera)*, Ντούτου *(Ndutu)*, Ζανζιβάρη κλπ. Τα αεροσκάφη που χρησιμοποιούν το Αεροδρόμιο Κισόνγκο *(Kisongo Airport)*, περιλαμβάνουν τα: *Coastal Air, Flying Doctors, AMREF, Precision Air, TFC, Auric Air, Grumeti Air* και άλλα προσωπικά αεροσκάφη.

Αξιοσημείωτα άτομα
------------------

* *Filbert Bayi* ο οποίος μεγάλωσε στην Περιφέρεια Αρούσα
* *Edward Sokoine* τον δεύτερο πρωθυπουργό της Τανζανίας
* Έντουαρντ Λογουάσα *(Edward Lowassa)* τον δέκατο πρωθυπουργό της Τανζανίας (από το 2005-2008)
* *Frederick Sumaye* τον ένατο πρωθυπουργό της Τανζανίας (από το 1995-2005)

Περιφερειακοί επίτροποι
-----------------------

Ο διοικητικός προϊστάμενος της περιφέρειας είναι ο περιφερειακός επίτροπος. Όσοι έχουν υπηρετήσει ως περιφερειακοί επίτροποι για την περιοχή αυτή είναι:

| Ονοματεπώνυμο | Από | Έως | Σχόλια |
| --- | --- | --- | --- |
| *Edward Barongo* | 1962 | 1962 | πρώτο μετά την ανεξαρτησία |
| *Peter Walwa* | 1962 | 1963 |  |
| *Samuel Chamshama* | 1963 | 1964 | πρώτο μετά την ένωση με την Ζανζιβάρη |
| *John Mhaville* | 1964 | 1964 | δεύτερη θητεία |
| *Wazir Juma* | 1964 | 1968 |  |
| *Aaron Mwakangata* | 1968 | 1973 |  |
| *Abdulanur Suleiman* | 1973 | 1978 |  |
| *Peter Siyovelwa* | 1978 | 1981 |  |
| *John Mhaville* | 1981 | 1982 |  |
| *Charles Kileo* | 1983 | 1985 |  |
| *Christopher Liundi* | 1985 | 1987 |  |
| *Augustine Mwingira* | 1987 | 1990 |  |
| *Anatoly Tarimo* | 1990 | 1992 |  |
| *Ahmed Kiwanuka* | 1992 | 1995 |  |
| *Daniel Ole Njoolay* | 1995 | 2003 | μακρύτερης θητείας επίτροπος |
| *Mohammed Babu* | 2003 | 2006 |  |
| *Abbas Kandoro* | 2006 | 2006 | για λιγότερο από 6 μήνες |
| *Samuel Ndomba]]*  | 2006 | 2007 |  |
| *Isidore Leka Shirima* | 2007 | 2011 |  |
| *Magesa Stanslaus Mulongo* | 2011 | date |  |

Δείτε επίσης
------------

* Διοικητικές υποδιαιρέσεις της Τανζανίας
* Αρούσα

Εικόνες
-------

* Η δυτική Περιφέρεια της Αρούσα, Τανζανία.Η δυτική Περιφέρεια της Αρούσα, Τανζανία.
* Καμηλοπαρδάλεις στο Εθνικό Πάρκο Αρούσα, Περιφέρεια Αρούσα, Τανζανία.Καμηλοπαρδάλεις στο Εθνικό Πάρκο Αρούσα, Περιφέρεια Αρούσα, Τανζανία.
* Colobus guereza Mantelaffen στο Εθνικό Πάρκο Αρούσα, Περιφέρεια Αρούσα, Τανζανία.*Colobus guereza Mantelaffen* στο Εθνικό Πάρκο Αρούσα, Περιφέρεια Αρούσα, Τανζανία.

Σημειώσεις
----------

1. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Mto wa Mbu* όσο και η ονομασία *Mto wa Bu*, στα Ελληνικά γράφονται ως «Μτο ουά Μπου». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Μ-το ουά μ-μπου» και όχι ως «Μ-το ουά μπου» (γιατί δεν είναι *Mto wa Bu* αλλά *Mto wa Mbu*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.
2. ↑  Εδώ θα πρέπει να τονισθεί και η εχθρική στάση των ιθαγενών προς τους Ευρωπαίους. Κατά τα πρώτα είκοσι χρόνια της αποικιακής ιστορίας της Γερμανίας ... οι ιθαγενείς είχαν υποστεί σκληρή μεταχείριση και άγρια εκμετάλλευση. Οι αποικιακοί τους τυχοδιώκτες, οι επίσημες ή εμπορικές εταιρείες, τους έκλεψαν τα εδάφη, τις οικίες, την ελευθερία και συχνά απρόσεκτα και σκληρά ακόμη και τη ζωή τους. Οι συνεχείς και έντονες εξεγέρσεις των, ήσαν οι μοναδικοί τραγικοί μάρτυρες της αθλιότητας και της αδυναμίας των.

Παραπομπές σημειώσεων
1. ↑  John Iliffe (2008) [1969]. «Chapter I, THE ARGUMENT». *Tanganyika Under German Rule 1905-1912* (Ψηφιακή έκδοση). Cambridge CB2 8RU, UK: Cambridge University Press. σελίδες 2& 3 (Townsend, Rise and fall of Germany's colonial empire, p. 273.). ISBN 978-0-521-05371-6.

Παραπομπές
----------

1. 1 2 3 4 5  Thomas Brinkhoff (20 Ιουλίου 2013). «Tanzania: Administrative Division (Arusha (Regions and Districts))». city population. Αρχειοθετήθηκε από το πρωτότυπο στις 4 Μαΐου 2015. Ανακτήθηκε στις 26 Ιουνίου 2016.
2. ↑  32,131 km2 (12,406 sq mi) for Maryland at «Land and Water Area of States and Other Entities» (PDF). Bureau of the Census. 2008. Αρχειοθετήθηκε από το πρωτότυπο (PDF) στις 17 Οκτωβρίου 2011. Ανακτήθηκε στις 10 Απριλίου 2013.   
34,506 km2 (13,323 sq mi) for Arusha.
3. ↑
4. 1 2  "Regions of Tanzania", *Statoids*
5. ↑  "Demographic Yearbook", Statistical Office, Department of Economic and Social Affairs, United Nations, Seventh Issue, page 153, New York, 1955
6. ↑  Africa Ultra-Prominences Peaklist.org. Retrieved 2011-11-22.
7. ↑  «Mount Meru, Tanzania». Peakbagger.com. Ανακτήθηκε στις 27 Αυγούστου 2014.
8. ↑  Population Distribution by Administrative Units, United Republic of Tanzania, 2013, page 1 Αρχειοθετήθηκε 2013-05-02 στο Wayback Machine. Αρχειοθετήθηκε Μαΐου 2, 2013 στη Wayback Machine του *Internet Archive*
9. ↑  "Arusha Region Socio-Economic Profile", United Republic of Tanzania, joint publication of the Planning Commission Dar es Salaam and Regional Commissioner's Office Arusha, April 1998, page 3
10. 1 2 3  {{Greek identity/community in east africa, Introduction, ανακτήθηκε στις 4 Φεβρουαρίου 2019}}
11. ↑  Ιωάννης Ν.Τσόντος (1953). «Αρούσα». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελίδες 182–183.
12. ↑  "'A Town of Strangers' or a 'Model Modern East African Town'? Arusha & the Arusha", authored by Thomas Spear, in *Africa's Urban Past*, edited by David Anderson and Richard Rathbone, James Currey Publishers, 2000, accessed 31 October 2014
13. ↑  Ιωάννης Ν.Τσόντος (1953). «Αρούσα». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελίδες 182 & 197.
14. ↑  Ιωάννης Ν.Τσόντος (1953). «Αρούσα». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελ. 182.
15. ↑  {{Greek identity/community in east africa, Greeks in East Africa; 1890’s-1916, ανακτήθηκε στις 5 Φεβρουαρίου 2019}}
16. ↑  Ιωάννης Ν.Τσόντος (1953). «Αρούσα». *Έλληνες εν τη Ξένη (Τανγκανίκα) 1951-1953*. Λευκωσία - Κύπρος: Τύποις "Ζάβαλλη". σελίδες 183–199.
17. ↑  Nkwame, Valentine Marc (9–15 Δεκεμβρίου 2006). «Njoolay longest serving RC in Arusha: 17 RCs have served Arusha in 45 years». *The Arusha Times* (449). Αρχειοθετήθηκε από το πρωτότυπο στις 2015-09-23.. Ανακτήθηκε στις 2016-07-01.
18. ↑  Col. Samuel Ndomba was reassigned to military duties in Dar es Salaam. Selasini, Edward (1–7 Σεπτεμβρίου 2007). «Zanzibar legislators visit Wazee Club». *The Arusha Times* (484). Αρχειοθετήθηκε από το πρωτότυπο στις 2016-03-04.. Ανακτήθηκε στις 2016-07-01.
19. ↑  Staff reporter (1–7 Σεπτεμβρίου 2007). «Shirima at the helm of Arusha region». *The Arusha Times* (484). Αρχειοθετήθηκε από το πρωτότυπο στις 2015-09-23.. Ανακτήθηκε στις 2016-07-01.
20. ↑  Arusha Times Correspondent (17 Δεκεμβρίου 2011 – 13 Ιανουαρίου 2012). «RC guarantees order and tranquility». *The Arusha Times* (695). Αρχειοθετήθηκε από το πρωτότυπο στις 2015-09-23.. Ανακτήθηκε στις 2016-07-01.
21. ↑  «Kitabu cha Mawasiliano Serikalini, Tanzania Government Directory, 2012, page 154». Αρχειοθετήθηκε από το πρωτότυπο στις 25 Ιανουαρίου 2013. Ανακτήθηκε στις 1 Ιουλίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Περιφέρεια Αρούσα** |

* (Αγγλικά) Language map for Tanzania
* (Αγγλικά) MS Training Centre for Development Cooperation (Danish Centre)

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Περιφέρειες της Τανζανίας |
| --- |
|  |
| 
* Αρούσα
* Βόρεια Ζανζιβάρη
* Βόρεια Πέμπα
* Γκεΐτα
* Δυτική Αστική Ζανζιβάρη
* Ιρίνγκα
* Καγκέρα
* Κατάβι
* Κιγκόμα
* Κιλιμαντζάρο
* Λίντι
* Μάρα
* Μανυάρα
* Μορογκόρο
* Μουάνζα
* Μπέυα
* Μτουάρα
* Νταρ ες Σαλαάμ
* Ντζόμπε
* Ντοντόμα
* Νότια Ζανζιβάρη
* Νότια Πέμπα
* Πουάνι
* Ρουβούμα
* Ρούκουα
* Σιμίγιου
* Σινγκίντα
* Σινυάνγκα
* Τάνγκα
* Ταμπόρα
 |  |
|  |
| 
* Κατηγορία Κατηγορία
* Commons page Κοινά
 |

 |